钦定古今图书集成/明伦汇编/闺媛典/第352卷 > 《丽色赋》富嘉誉
## 钦定古今图书集成/明伦汇编/闺媛典/第352卷 > 《丽色赋》富嘉誉

“客有《鸿盘京剧》者财力雄倬，志图丰茂。绣毂生尘，金
羁照路。清江可涉，绿淇始度。拾蕊岁滋，摘芳奇树。锦
席夜陈，苕华娇春，瑶台吐镜，翠楼初映。俄而世姝，即
国容进，疑自持兮动盼，目烂烂兮昭振。金为钗兮十
二行，锦为履兮五文章。声珊珊兮佩明珰，意洋洋兮
若有亡。蹁跹兮延伫，招吾人兮曲房凝釭吐辉兮明”
烛流注。愿言始勤兮四座相顾，时峨峨而载笑，唯见
光气之交骛。夜如何其夜迟迟，美人至止兮皎素丝，
秉明心兮无他期。夜如何其夜已半，美人至止兮青
玉案，之死矢兮无凋换。既而河汉欲倾，琴瑟且鸣，馀
弄未尽，歌含韵情。歌曰：“涉绿水兮采红莲，水漫漫兮
花田田，舟容与兮白日暮，桂水浮兮不可度。怜彩翠
于幽渚，怅妖妍于早露。”于是览物迁迹，徘徊不怿，起
哀情于碧湍，指盛年于光隙。击节浩叹，解珮嘉客。是
时也，扬雄始壮，相如未病。复有邹枚籍籍，荀令咸娱，
座客嬉妙情，洒豪翰，动和声。使夫燕姬赵女，卫艳陈
娥，东门相送，上宫经过。碧云合兮金闺暮，红埃起兮
彩骑多。价夺十城之美，声曼独立之歌。况复坐弦酌
而对瑶草，当盛明而谓何。